GALĪGĀS AKCIJU ATPIRKŠANAS
PROSPEKTS

2021. gada 24. Februārī

1. Mērķa sabiedrība

Akciju sabiedrība "Rīgas juvelierizstrādājumu rūpnīca", vienotais reģistrācijas numurs 40003044420, juridiskā adrese: Terēzes iela 1, Rīga, LV-1012, Latvija, tālruņa numurs: +371 67272790, elektroniskā pasta adrese: info@rigagold.lv, mājaslapas adrese: [www.rigagold.lv](http://www.rigagold.lv)

1. Atpircējs

Atpircējs Sabiedrība ar ierobežotu atbildību "NAMEJS 1", ierakstīta LR Komercreģistrā 2004.gada 8.oktobrī ar reģistrācijas numuru: 40003495045, juridiskā adrese: Rīga, Terēzes iela 1A, LV-1012, kurai tieši pieder 26,76% Mērķa sabiedrības akciju (turpmāk - **Atpircējs).**

Atpircējs ir ieguvis tiešu un netiešu ,līdzdalību 95,03% apmērā Mērķa sabiedrībā, par ko tas Finanšu instrumentu tirgus likumā noteiktajā kārtībā 2021. gada 24. februārī paziņojis Mērķa sabiedrībai un Finanšu un kapitāla tirgus komisijai.

Atpircējs netiešo līdzdalību Mērķa sabiedrībā īsteno caur sekojošiem Mērķa sabiedrības akcionāriem:

1. Valentinu Istominu, kuram pieder 29,52% Mērķa sabiedrības akciju;
2. Aleftīnu Struļeviču, kurai pieder 22.06% Mērķa sabiedrības akciju;
3. Vladimiru Cadoviču, kuram pieder 6.15 % Mērķa sabiedrības akciju;
4. Sergeju Safronovu, , kuram pieder 10.54 % Mērķa sabiedrības akciju.
5. Galīgās akciju atpirkšanas veikšanas pamats

Atpircējs veic galīgo akciju atpirkšanu (turpmāk- **Atpirkšana)** pēc obligātās akciju atpirkšanas saskaņā ar Finanšu instrumentu tirgus likuma 81. panta otrās daļas prasībām, jo ir ieguvis Mērķa sabiedrībā būtisku līdzdalību 95,03% apmērā, t.i., tādā daudzumā, kas pārsniedz 95 procentus no Mērķa sabiedrības balsstiesīgo akciju kopskaita.

1. Atpērkamās akcijas

Atpircējs atpērk visas tās Mērķa sabiedrības akcijas, kuras nepieder šī galīgās akciju atpirkšanas prospekta 2. sadaļā “Atpircējs” norādītajiem Mērķa sabiedrības akcionāriem.

Attiecīgās Mērķa sabiedrības akcijas ir iegrāmatotas Nasdaq CSD SE (turpmāk **Nasdaq CSD)** ar ISIN kodu LV0000100543 (turpmāk - **Atpērkamās akcijas).** Vienas akcijas nominālvērtība ir 1,40 EUR (viens eiro četrdesmit centi).

1. Atpērkamo akciju vērtības noteikšanas metode un vērtība

Atpērkamo akciju vērtība noteikta saskaņā ar Finanšu instrumentu tirgus likuma 74. panta pirmās daļas 3. punktu.

Līdz ar to vienas Atpērkamās akcijas cena ir 0.27 EUR (divdesmit septiņi centi).

1. Atpērkamo akciju atsavināšana par labu Atpircējam

Atbilstoši Finanšu instrumentu tirgus likuma 81. panta septītās daļas un 83. panta noteikumiem un nosacījumiem, Atpērkamo akciju atsavināšana par labu Atpircējam tiek veikta sekojoši:

1. ieraksta datums ir piektā darba diena pēc Finanšu instrumentu tirgus likuma 82. panta septītajā daļā noteiktās informācijas publicēšanas oficiālajā izdevumā "Latvijas Vēstnesis”;
2. ieraksta datumā Atpērkamās akcijas tiek bloķētas Mērķa sabiedrības akcionāru - Atpērkamo akciju turētāju kontos, un šie akcionāri zaudē tiesības rīkoties ar tiem piederošajām Mērķa sabiedrības akcijām;
3. nākamajā darbadienā pēc ieraksta datuma Atpirkšanas īstenotājs ieskaita Nasdaq CSD norādītajā naudas kontā naudas summu, kas atbilst Atpērkamo akciju vērtībai saskaņā ar šajā galīgās akciju atpirkšanas prospekta 5. sadaļā noteikto;

4) pēc iepriekšējā punktā minētās naudas summas saņemšanas no Atpircēja,

 Nasdaq CSD:

a. pārskaita visas Nasdaq CSD sākotnējā reģistrā un Nasdaq CSD dalībnieku kontos, kas atvērti Nasdaq CSD, iegrāmatotās Atpērkamās akcijas uz Atpircēja kontu; un

b. vienlaikus veic naudas pārvedumus uz attiecīgo Nasdaq CSD dalībnieku naudas kontiem, nosūtot pieprasījumu Nasdaq CSD dalībniekiem dzēst Atpērkamās akcijas Mērķa sabiedrības akcionāru Atpērkamo akciju turētāju finanšu instrumentu kontos. Atlīdzību tiem Mērķa sabiedrības akcionāriem Atpērkamo akciju turētājiem, kuru akcijas ieraksta datuma norēķinu dienas beigās atrodas Nasdaq CSD sākotnējā reģistrā, ieskaita Nasdaq CSD naudas kontā;

1. Nasdaq CSD dalībnieks, kurš saņēmis iepriekšējā punkta b. apakšpunktā minēto naudas maksājumu no Nasdaq CSD vienas darba dienas laikā pēc šāda naudas maksājuma saņemšanas pārskaita Atpērkamo akciju pirkuma maksu attiecīgajiem Mērķa sabiedrības akcionāriem - Atpērkamo akciju turētājiem atbilstoši tiem piederošo Atpērkamo akciju skaitam saskaņā ar iegrāmatojumu finanšu instrumentu kontos ieraksta datuma dienas beigās.
2. Atpircēja nodomi par Mērķa sabiedrības turpmāko darbību

Pēc galīgas akciju atpirkšanas pabeigšanas un Mērķa sabiedrības akciju izslēgšanas no regulētā tirgus Mērķa sabiedrība turpinās līdzšinējo komercdarbību, saglabājot pašreizējo nodarbinātības politiku, darba vietu skaitu un Mērķa sabiedrības atrašanās vietu.

1. **Informācija par Atpirkšanas finansēšanas avotiem**

Signet Bank AS (vienotais reģistrācijas numurs: 40003076407, juridiskā adrese: Antonijas iela 3, Rīga, LV-1010, Latvija) ir piešķīrusi Piedāvātajam līdzekļus norēķinu veikšanai par akciju atpirkšanu.

1. **Cita būtiska informācija.**

Ar Prospektu var iepazīties Mērķa sabiedrības mājaslapā [www.rigagold.lv](http://www.rigagold.lv) un Nasdaq Riga mājaslapā [www.nasdaqbaltic.com](http://www.nasdaqbaltic.com).

Atpircēja vārdā,

Aleksandrs Veiss

Sabiedrība ar ierobežotu atbildību "NAMEJS 1"

Valdes loceklis

Rīga, 2021.gada 24.februārī.